stanford-oval/wikipedia huggingface dataset:
สงครามเงิน
แหล่งข้อมูลอื่น

สงครามเงิน (2023) ที่สยามโซน
เรื่องย่อละคร สงครามเงิน (2023) : mgronline เก็บถาวร 2023-08-06 ที่ เวย์แบ็กแมชชีน
เรื่องย่อละคร สงครามเงิน (2023) : online-idol เก็บถาวร 2023-08-13 ที่ เวย์แบ็กแมชชีน
เรื่องย่อละคร สงครามเงิน (2023) : thairath
เรื่องย่อละคร สงครามเงิน (2023) : khaosod
เรื่องย่อละคร สงครามเงิน (2023) : daradaily
เรื่องย่อละคร สงครามเงิน (2023) : entertainment.trueid
เรื่องย่อละคร สงครามเงิน (2023) : newsplus
Songkram Ngern (1989) : mydramalist
Treasure War (2023) : mydramalist
Songkhram Ngoen (2023) : imdb
Songkhram Ngoen (2023) : myasiantv
เอเชียนเกมส์ฤดูหนาว 2017

| --- | --- |

เมืองเจ้าภาพ:  ซัปโปโระ, ประเทศญี่ปุ่น
คำขวัญ: Beyond Your Ambitions (ญี่ปุ่น: 世界につながる、冬にする)
ประเทศเข้าร่วม: 31
กีฬา: 11 ชนิดกีฬา ใน 64 รายการ
พิธีเปิด: 19 กุมภาพันธ์ พ.ศ. 2560
พิธีปิด: 26 กุมภาพันธ์ พ.ศ. 2560
ประธานพิธี: เจ้าชายนารูฮิโตะ มกุฎราชกุมาร
สนามกีฬาหลัก: ซัปโปโระโดม
กีฬาเอเชียนเกมส์ฤดูหนาว 2017 (ญี่ปุ่น: 2017年アジア冬季競技大会) หรือชื่อที่เป็นทางการ กีฬาเอเชียนเกมส์ฤดูหนาวครั้งที่ 8 (ญี่ปุ่น: 第8回札幌アジア冬季競技大会) หรือเป็นที่รู้จักในชื่อ ซัปโปโระ 2017 เป็นมหกรรมกีฬาฤดูหนาวที่ใหญ่ที่สุดในทวีปเอเชีย ซึ่งจัดขึ้น ณ เมืองซัปโปโระ และเมืองโอบิฮิโระ ประเทศญี่ปุ่น ระหว่างวันที่ 19 กุมภาพันธ์ ถึง 26 กุมภาพันธ์ พ.ศ. 2560
เดิมกำหนดการแข่งขันครั้งนี้อยู่ในปี 2015 (พ.ศ. 2558) อย่างไรก็ตามในการประชุมของสภาโอลิมปิกแห่งเอเชีย ประจำปี 2009 (พ.ศ. 2552) ได้ตัดสินใจในการย้ายช่วงการแข่งขันเอเชียนเกมส์ฤดูหนาวให้จัดก่อนกีฬาโอลิมปิกฤดูหนาว 1 ปี
เมืองซัปโปโระ และเมืองโอบิฮิโระ เป็นเมืองที่ถูกเสนอตัวเป็นเจ้าภาพกีฬาเอเชียนเกมส์ฤดูหนาว 2017 โดยคณะกรรมการโอลิมปิกญี่ปุ่น ซึ่งได้รับเกียรติเป็นเจ้าภาพเมื่อวันที่ 31 มกราคม พ.ศ. 2554 การแข่งขันครั้งนี้เป็นครั้งที่ 3 ที่เมืองซัปโปโระเป็นเจ้าภาพในปี 1986, 1990  และครั้งที่ 4 ที่ประเทศญี่ปุ่นเป็นเจ้าภาพ โดยเมืองซัปโปโระเคยเป็นเจ้าภาพกีฬาโอลิมปิกฤดูหนาว 1972
การเสนอตัวป็นเจ้าภาพ

เมื่อวันที่ 31 มกราคม พ.ศ. 2554 ในการประชุมของสภาโอลิมปิกแห่งเอเชีย ระหว่างการแข่งขันกีฬาเอเชียนเกมส์ฤดูหนาว 2011 ณ กรุงอัสตานา ประเทศคาซัคสถาน ได้ประกาศว่าเมืองซัปโปโระ เป็นเจ้าภาพการแข่งขันกีฬาเอเชียนเกมส์ฤดูหนาว 2017 โดนปราศจากคู่แข่ง
ซึ่งนายฟูมิโอะ อูเอดะ นายกเทศมนตรีเมืองซัปโปโระ ได้ประกาศเสนอตัวเป็นเจ้าภาพการแข่งขันครั้งนี้ เมื่อวันที่ 15 มกราคม พ.ศ. 2554  โดยตั้งงบการแข่งขันประมาณ 3.5 ร้อยล้านเยน
| การลงคะแนนเลือกเมืองเจ้าภาพกีฬาเอเชียนเกมส์ฤดูหนาว 2017 |
| --- | --- | --- | --- | --- | --- |
| เมือง | ประเทศ | รอบที่ 1 |  |  |  |
|  ซัปโปโระ |   ญี่ปุ่น | w/o |  |  |  |
การเตรียมความพร้อมและพัฒนาการ > หมู่บ้านนักกีฬา

ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงแรมในเมืองซัปโปโระ และโอบิฮิโระ
การเตรียมความพร้อมและพัฒนาการ > ศูนย์สื่อมวลชน

ศูนย์สื่อมวลชนเป็นศูนย์การถ่ายทอดสดนานาชาติ และศูนย์ข่าวของการแข่งขันครั้งนี้ โดยตั้งอยู่ที่ศูนย์ประชุมซัปโปโระ
การเตรียมความพร้อมและพัฒนาการ > สนามกีฬา

สนามกีฬาที่จัดการแข่งขันมีทั้งหมด 13 สนาม โดยบางส่วนเคยจัดการแข่งขันกีฬาโอลิมปิกฤดูหนาว 1972 ซึ่งส่วนใหญ่ตั้งอยู่ในเขตเมืองซัปโปโระ ยกเว้นสนามกีฬาวิ่งเสกต ซึ่งตั้งอยู่ในเมืองโอบิฮิโระ
| สนามกีฬา | กีฬา |
| --- | --- |
สนามกีฬาซัปโปโระโดม:  พิธีเปิด
สนามกีฬาสกีกระโดดไกลโอกูรายามะ:  กีฬาสกีกระโดดไกล
สนามกีฬาสกีกระโดดไกลมิยาโนโมริ:  กีฬาสกีกระโดดไกล
สนามกีฬาชิราฮาตายามะโอเพน:   กีฬาสกีวิบาก
สกีรีสอร์ทเทเนะ:  กีฬาสกีลงเขา  กีฬาสโนว์บอร์ด
ลานสกีซัปโปโระบังเก:  กีฬาสกีลีลา  กีฬาสโนว์บอร์ด
สนามทวิกีฬาฤดูหนาวนิชิโอกะ:  กีฬาททวิกีฬาฤดูหนาว
สนามกีฬาในร่มสึกิซามุ:  กีฬาฮอกกี้น้ำแข็ง
สนามกีฬาในร่มมิกาโฮะ:  กีฬาฮอกกี้น้ำแข็ง
ลานสเกตโฮชิโอกิ:  กีฬาฮอกกี้น้ำแข็ง
สนามกีฬาเคอร์ลิงซัปโปโระ:  กีฬาเคอร์ลิง
สนามกีฬาสเกตน้ำแข็งโอบิฮิโระฟอเรสต์:  กีฬาวิ่งสเกต
สนามกีฬาสเกตน้ำแข็งมาโกมาไน:  กีฬาสเกตลีลา    กีฬาวิ่งสเกตลู่สั้น   พิธีเปิด
การเตรียมความพร้อมและพัฒนาการ > เหรียญรางวัล

เหรียญรางวัลประจำการแข่งขันครั้งนี้ได้เปิดตัวเมื่อ 21 ธันวาคม พ.ศ. 2559 โดยเหรียญรางวัลนั้นจะสลักรูปดาว 3 ดวง ด้วยเพชร ซึ่งเรียงกันคล้ายกับเกล็ดน้ำแข็ง ซึ่งดาว 3 ดวงนี้เป็นตัวแทนความหวังของนักกีฬา รวมถึงพื้นผิวของเหรียญที่คล้ายกับเพชรที่ถูกเจียระไน แสดงถึงอากาศที่สดชื่นในฤดูหนาวที่จังหวัดฮกไกโด
ซึ่งเหรียญรางวัลนี้มีเส้นผ่านศูนย์กลางขนาด 55 มิลลิเมตร (2.2 นิ้ว) และมีความหนา 4.5 มิลลิเมตร (0.8 นิ้ว) โดยเหรียญทองจะมีน้ำหนัก 109.1 กรัม (3.85 ออนซ์), เหรียญเงินมีน้ำหนัก 107.1 กรัม (3.78 ออนซ์) และเหรียญทองแดงมีน้ำหนัก 87.9 กรัม (3.10 ออนซ์)
การเตรียมความพร้อมและพัฒนาการ > ตั๋วการแข่งขัน

การจำหน่ายตั๋วการแข่งขันของรายการต่างๆ และพิธีเปิด จะเริ่มในวันที่ 14 พฤศจิกายน พ.ศ. 2559 ซึ่งได้ทดลองจำหน่ายแล้วเมื่อวันที่ 12 กันยายน พ.ศ. 2559 โดยจะเปิดให้เข้าขมฟรีในรายการสกีลงเขา, สกีลีลา, สโนว์บอร์ด ประเภทพาราเรล, วิ่งเสกต และฮอกกี้น้ำแข็งชาย ดิวิชั่น 3
ตั๋วการแข่งขันมีราคาเริ่มต้นประมาณ 500 เยน และตั๋วที่แพงที่สุดคือ ตั๋วพิธีปิดการแข่งขัน ซึ่งมีราคา 9,000 เยน ในช่วงเดือนมกราคม พ.ศ. 2560 ได้พบว่ามีการจำหน่ายตั๋วการแข่งขันได้เพียงร้อยละ 30 ของจำนวนตั๋วทั้งหมด โดยรายการสโนว์บอร์ด ฮาล์ฟไพพ์ชาย เป็นรายการเดียวที่จำหน่ายตั๋วได้หมด
การแข่งขัน > พิธีเปิด

พิธีเปิดการแข่งขัน จัดขึ้นที่สนามกีฬาซัปโปโระโดม ในวันที่ 19 กุมภาพันธ์ พ.ศ. 2560 พิธีเปิดครั้งนี้จะมีการแสดงโดยวงดรีมส์ คัม ทรู
การแข่งขัน > พิธีปิด

พิธีปิดการแข่งขันครั้งนี้จะจัดขึ้นที่สนามกีฬาสเกตน้ำแข็ง มาโกมาไน ในวันที่ 26 กุมภาพันธ์ พ.ศ. 2560 ซึ่งจะเริ่มพิธีหลังจากแข่งขันกีฬาสเกตลีลา ประเภทชายเดี่ยว พิธีปิดครั้งนี้จะมีการแสดงของนักกีฬาสเกตลีลาในครั้งนี้อีกด้วย
การแข่งขัน > กีฬา

ในกีฬาเอเชียนเกมส์ฤดูหนาว 2017 จะจัดแข่งขันทั้งหมด 11 กีฬา โดยแบ่งเป็น 64 รายการ ดังนี้ 1.กลุ่มกีฬาสเกต คือ กีฬาสเกตลีลา, กีฬาวิ่งสเกตลู่ยาว และกีฬาวิ่งสเกตลู่สั้น 2.กลุ่มกีฬาสกี คือ กีฬาสกีลงเขา, กีฬาสกีวิบาก, กีฬาสกีผสม, กีฬาสกีกระโดดไกล และกีฬาสโนว์บอร์ด 3. กลุ่มอื่นๆ คือกีฬาทวิกีฬาฤดูหนาว, กีฬาเคอร์ลิง และกีฬาฮอกกี้น้ำแข็ง ส่วนกีฬาที่ไม่ได้จัดการแข่งขัน คือ กีฬาบอบเสลจ, กีฬาสเกเลตัน, กีฬาลุจ และกีฬาสกีผสม ซึ่งล้วนเป็นกีฬาที่จัดในโอลิมปิกฤดูหนาว
ในวงเล็บคือจำนวนเหรียญทองของแต่ละรายการที่แข่งขัน
เคอร์ลิง (2) (รายละเอียด)
ทวิกีฬาฤดูหนาว (7) (รายละเอียด)
วิ่งสเกต (14) (รายละเอียด)
วิ่งสเกตลู่สั้น (8) (รายละเอียด)
สกีกระโดดไกล (3) (รายละเอียด)
สกีลงเขา (4) (รายละเอียด)
สกีลีลา (4) (รายละเอียด)
สกีวิบาก (10) (รายละเอียด)
สเกตลีลา (4) (รายละเอียด)
สโนว์บอร์ด (6) (รายละเอียด)
ฮอกกี้น้ำแข็ง (2) (รายละเอียด)
การแข่งขัน > ประเทศที่เข้าร่วม

ในการแข่งขันครั้งนี้ มีประเทศเข้าแข่งขันทั้งสิ้น 31 ประเทศ โดยมีประเทศอินโดนีเซีย, ประเทศศรีลังกา, ประเทศติมอร์-เลสเต, ประเทศเติร์กเมนิสถาน และประเทศเวียดนาม ได้เข้าร่วมการแข่งขันเป็นครั้งแรก ส่วน 3 ประเทศที่พลาดการเข้าแข่งขัน คื่อ ประเทศอัฟกานิสถาน (ไม่ส่งรายชื่อนักกีฬาในเวลาที่กำหนด), ประเทศกัมพูชา และ ประเทศอิรัก (ไม่ได้เป็นสมาชิกของสหพันธ์สเกตนานาชาติ และได้ถูกปฏิเสธในการเข้าร่วม)
ในเดือนกันยายน พ.ศ. 2559 ได้มีการประกาศที่จะรับนักกีฬาจากทวีปโอเชียเนียให้เข้าร่วมการแข่งขัน อย่างไรก็ตามนักกีฬาจากทวีปโอเชียเนียจะไม่นับเป็นนักกีฬาอย่างเป็นทางการ แต่จะเป็นนักกีฬารับเชิญแทน โดยที่จะไม่ได้เหรียญรางวัล
| ประเทศที่เข้าร่วมการแข่งขันกีฬาเอเชียนเกมส์ฤดูหนาว 2017 |
| --- | --- |
ประเทศจากทวีปเอเชีย  กาตาร์   เกาหลีใต้   เกาหลีเหนือ   คาซัคสถาน   คีร์กีซสถาน   นักกีฬาจากคูเวต   จีน   ญี่ปุ่น (เจ้าภาพ)   ติมอร์-เลสเต (1)   เติร์กเมนิสถาน   จีนไทเป   ทาจิกิสถาน (4)    ไทย (55)   เนปาล   บาห์เรน   ปากีสถาน   ฟิลิปปินส์ (29)   มองโกเลีย   มาเก๊า   มาเลเซีย (36)   เลบานอน (8)   เวียดนาม   ศรีลังกา (4)   สหรัฐอาหรับเอมิเรตส์   สิงคโปร์ (25)   อินเดีย   อินโดนีเซีย   อิหร่าน   ฮ่องกง  ประเทศจากทวีปโอเชียเนีย  นิวซีแลนด์   ออสเตรเลีย 
ประเทศที่ไม่เข้าร่วมการแข่งขัน: ประเทศที่เข้าร่วมการแข่งขันครั้งแรก
  กัมพูชา   จอร์แดน   ซาอุดีอาระเบีย   ซีเรีย   บรูไน   บังกลาเทศ   ปาเลสไตน์   พม่า   ภูฏาน   มัลดีฟส์   เยเมน   ลาว   อัฟกานิสถาน   อิรัก   อุซเบกิสถาน   โอมาน : ประเทศจากทวีปเอเชีย  ติมอร์-เลสเต   เติร์กเมนิสถาน   เวียดนาม   ศรีลังกา   อินโดนีเซีย  ประเทศจากทวีปโอเชียเนีย   นิวซีแลนด์   ออสเตรเลีย
การแข่งขัน > ปฏิทินกำหนดการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| OC | พิธีเปิด | ● | การแข่งขันรอบทั่วไป | 1 | การแข่งขันรอบชิงชนะเลิศ | CC | พิธีปิด |
| กุมภาพันธ์ พ> ศ. 2560 | กุมภาพันธ์ พ> ศ. 2560 | 18 ส>  | 19 อา>  | 20 จ>  | 21 อ>  | 22 พ>  | 23 พฤ>  | 24 ศ>  | 25 ส>  | 26 อา>  | รายการ |
| --- | --- | --- | --- | --- | --- | --- | --- | --- | --- | --- | --- |
|  พิธีการ |  พิธีการ |  | OC |  |  |  |  |  |  | CC |  |
|  เคอร์ลิง  |  เคอร์ลิง  | ●  | ●  | ●  | ●  | ●  | ●  | 2  |   |   | 2 |
|  ทวิกีฬา  |  ทวิกีฬา  |   |   |   |   |   | 2  | 2  | 1  | 2  | 7 |
|  วิ่งสเกต  |  วิ่งสเกต  |   |   | 4  | 4  | 3  | 3  |   |   |   | 14 |
|  วิ่งสเกตลู่สั้น  |  วิ่งสเกตลู่สั้น  |   |   | 2  | 2  | 4  |   |   |   |   | 8 |
|  สกีกระโดดไกล  |  สกีกระโดดไกล  |   |   |   | 1  |   |   | 1  | 1   |   | 3 |
|  สกีลงเขา  |  สกีลงเขา  |   |   |   |   | 1   | 1   | 1   | 1   |   | 4 |
|  สกีลีลา  |  สกีลีลา  |   |   |   |   |   |   | 2  |   | 2  | 4 |
|  สกีวิบาก  |  สกีวิบาก  |   |   | 2  | 2   |   | 2  | 2  |   | 2  | 10 |
|  สเกตลีลา  |  สเกตลีลา  |   |   |   |   |   | ●  | 1  | 2  | 1  | 4 |
|  สโนว์บอร์ด   |  สโนว์บอร์ด   |   | 2  | 2  |   |   |   |   | 2  |   | 6 |
|  ฮอกกี้น้ำแข็ง  |  ฮอกกี้น้ำแข็ง  | ●  |   | ●  | ●  | ●  | ●   | ●  | 1   | 1   | 2 |
| รายการทั้งหมด | รายการทั้งหมด |  | 2 | 10 | 9 | 8 | 8 | 11 | 8 | 8 | 64 |
| รายการสะสมทั้งหมด | รายการสะสมทั้งหมด |  | 2 | 12 | 21 | 29 | 37 | 48 | 56 | 64 |  |
| กุมภาพันธ์ พ.ศ. 2560 | กุมภาพันธ์ พ.ศ. 2560 | 18 ส. | 19 อา. | 20 จ. | 21 อ. | 22 พ. | 23 พฤ. | 24 ศ. | 25 ส. | 26 อา. | รายการ |
การแข่งขัน > ตารางสรุปเหรียญรางวัล

ประเทศเจ้าภาพ
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น (JPN)* | 27 | 21 | 26 | 74 |
| 2 |  เกาหลีใต้ (KOR) | 16 | 18 | 16 | 50 |
| 3 |  จีน (CHN) | 12 | 14 | 9 | 35 |
| 4 |  คาซัคสถาน (KAZ) | 9 | 11 | 12 | 32 |
| 5 |  เกาหลีเหนือ (PRK) | 0 | 0 | 1 | 1 |
| รวม (5 ประเทศ) | รวม (5 ประเทศ) | 64 | 64 | 64 | 192 |
การตลาด > ตุ๊กตาสัญลักษณ์

ตุ๊กตาสัญลักษณ์ประจำการแข่งขันครั้งนี้มีชื่อว่า "เอโซมง" เป็นสัตว์ตระกูลเดียวกับกระรอกบิน โดยพบที่จังหวัดฮกไกโด ประเทศญี่ปุ่น ได้ที่เดียวเท่านั้น ซึ่งได้ใส่ผ้าพันคอสีแดง และใส่ผ้าคลุมสีฟ้าที่มีสัญลักษณ์กีฬาเอเชียนเกมส์ฤดูหนาว 2017
ความกังวลและข้อถกเถียง > โรงแรมเอพีเอ

โรงแรมเอพีเอในเมืองซัปโปโระเป็นหนึ่งในโรงแรมที่เป็นที่พักนักกีฬา ซึ่งได้มีปัญหาในกรณีที่นักท่องเที่ยวจีนได้อ่านหนังสือ และพบข้อความของ นายโทชิโอะ โมโตยะ (Toshio Motoya) ประธานบริษัท APA กรุ๊ป เขียนปฏิเสธประวัติศาสตร์สงครามที่นานกิงและกรณีหญิงจีนที่ถูกจับไปเป็นนางบำเรอแก่ทหารญี่ปุ่นอย่างโหดเหี้ยม โดยระบุว่าเป็นเรื่องที่ “เป็นไปไม่ได้” เรื่องราวดังกล่าวได้ถูกเผยแพร่ในสังคมออนไลน์ ซึ่งทางประเทศจีนไม่พอใจเป็นอย่างมาก หลังจากกรณีดังกล่าวทางคณะกรรมการจัดการแข่งขันได้ถอดโรงแรมเอพีเอออกจากโรงแรมที่พักนักกีฬา
ความกังวลและข้อถกเถียง > ช่วงเวลาการแข่งขัน

ในช่วงการแข่งขันกีฬาเอเชียนเกมส์ฤดูหนาว 2017 ได้ตรงกับช่วงการแข่งขันกีฬาฤดูหนาวชิงแชมป์โลก อาทิเช่น กีฬาสกีลงเขาชิงแชมป์โลก 2017 ซึ่งจัดที่เซนต์ มอริส ประเทศสวิตเซอร์แลนด์ ส่งผลให้ให้ทางประเทศเลบานอนไม่ได้ส่งนักกีฬาที่ดีที่สุดเข้าแข่งขันครั้งนี้ รวมถึงกีฬาสกีกระโดดไกลชิงแชมป์โลก 2017 ซึ่งจัดที่ลาห์ตี ประเทศฟินแลนด์ ส่งผลให้ให้ทางประเทศอิหร่านไม่ได้ส่งนักกีฬาเข้าแข่งขันครั้งนี้ จากผลกระทบนี้ทำให้ตั๋วการแข่งขันขายได้น้อยลง เนื่องจากนักกีฬาชั้นนำต่างสนใจที่จะเข้าแข่งขันกีฬาฤดูหนาวชิงแชมป์โลก
แหล่งข้อมูลอื่น

2017 Asian Winter Games เก็บถาวร 2014-06-19 ที่ เวย์แบ็กแมชชีน
| ก่อนหน้า |  | เอเชียนเกมส์ฤดูหนาว 2017 |  | ถัดไป |
| --- | --- | --- | --- | --- |
|  อัสตานา – อัลมาตี |  |    ซัปโปโระ – โอบิฮิโระ   |  |  |
| ด ค กเอเชียนเกมส์ |
| --- | --- | --- |
 กีฬา  การคัดเลือกเจ้าภาพ  OCA  NOCs  ตารางเหรียญรางวัล  สรุปเหรียญ ฤดูร้อน  ฤดูหนาว  ผู้รับเหรียญรางวัล  สัญลักษณ์  มาสคอต 
| ฤดูร้อน |   1951 นิวเดลี   1954 มะนิลา   1958 โตเกียว   1962 จาการ์ตา   1966 กรุงเทพ   1970 กรุงเทพ   1974 เตหะราน   1978 กรุงเทพ   1982 นิวเดลี   1986 โซล   1990 ปักกิ่ง   1994 ฮิโรชิมะ   1998 กรุงเทพ   2002 ปูซาน   2006 โดฮา   2010 กว่างโจว   2014 อินช็อน   2018 จาการ์ตา–ปาเล็มบัง   2022 หางโจว†   2026 ไอจิ–นาโงยะ   2030 โดฮา   2034 รียาด    2038 รอประกาศ  |  |
| ฤดูหนาว |   1986 ซัปโปโระ   1990 ซัปโปโระ   1996 ฮาร์บิน   1999 คังว็อน   2003 อาโอโมริ   2007 ฉางชุน   2011 อัสตานา–อัลมาตี   2017 ซัปโปโระ   2025 ฮาร์บิน   2029 โทรญีนา  |  |
 †เลื่อนออกไปเป็นปี ค.ศ. 2023 เนื่องจากการระบาดทั่วของโควิด-19  
สนามกีฬาซัปโปโระโดม สถานที่พิธีเปิดการแข่งขัน
สนามกีฬามิยาโนโมริ สถานที่แข่งขันกีฬาสกีกระโดดไกล
ประเทศที่เข้าร่วมแข่งขันกีฬาเอเชียนเกมส์ฤดูหนาว 2017 ซึ่งมีทั้งหมด 29 ประเทศ โดยไม่รวมประเทศออสเตรเลีย และประเทศนิวซีแลนด์
เอโซมง
แผ่นช่องรับแสง

การปรับหรี่รูรับแสงโดยแผ่นช่องรับแสงแบบกลีบ
แผ่นช่องรับแสง (diaphragm) ในระบบทัศนศาสตร์ เป็นแผ่นกำบังแสงที่ใช้ควบคุมปริมาณแสง ที่ผ่านรูรับแสงเข้าไป
คำนิยาม

แผ่นช่องรับแสงเป็นวัตถุคล้ายแผ่นหรือรูที่สร้างขึ้นในระบบเชิงแสงที่กั้นแสงโดยยอมให้ผ่านเพียงบางส่วนเพื่อปรับปริมาณแสงที่เข้า โดยปกติจะเป็นสีดำ เพื่อการดูดกลืนแสงที่ดี และบางแผ่นมีแผ่นหลายแผ่นซ้อนทับกันเพื่อให้สามารถปรับขนาดของรูได้อย่างละเอียด รูที่เปิดมักเป็นรูปวงกลมหรือรูปหลายเหลี่ยม ในการระบุความสัมพันธ์ระหว่างขนาดรูรับแสงที่เปิดโดยแผ่นช่องรับแสงกับขนาดของเลนส์มักจะใช้ค่าที่เรียกว่าค่าเอฟ
ในภาษาอังกฤษเรียกแผ่นช่องรับแสงว่า diaphragm ซึ่งยังหมายถึงกะบังลมซึ่งเป็นอวัยวะภายในร่างกายได้ด้วย
การใช้งาน

รูรับแสงถูกใช้ในอุปกรณ์เชิงแสงต่าง ๆ เช่น กล้องถ่ายภาพ กล้องโทรทรรศน์ หรือ กล้องจุลทรรศน์แบบใช้แสง เมื่อภาพถูกสร้างขึ้นบนฟิล์มถ่ายภาพหรือเซนเซอร์รูปภาพ หากปริมาณแสงที่ได้รับเกินกว่าปริมาณที่ยอมรับได้ อาจไม่ได้ภาพถ่ายที่ดีตามที่ต้องการ เพื่อป้องกันไม่ให้เป็นแบบนั้น แผ่นช่องรับแสงจะถูกใช้เพื่อปรับปริมาณแสงที่ได้รับ เมื่อใช้เซนเซอร์รูปภาพ เช่น ในกล้องดิจิทัล อุปกรณ์บางประเภทมีแผ่นช่องรับแสงแบบปรับได้เพื่อป้องกันไม่ให้ประจุไฟฟ้าอิ่มตัว อย่างไรก็ตาม แผ่นช่องรับแสงจะจำกัดปริมาณแสงที่เข้าสู่ระนาบภาพ ยิ่งรูรับแสงมีขนาดเล็ก เอนโทรปีของข้อมูลก็จะยิ่งน้อยลงและ สัญญาณรบกวนก็จะยิ่งลดลง ดังนั้นจึงยังจำเป็นต้องรักษาปริมาณแสงให้ได้มากที่สุดเพื่อให้ได้ภาพที่คมชัด
แผ่นช่องรับแสงจะอยู่ระหว่างเลนส์และระนาบภาพในกล้อง เมื่อวัตถุเป้าหมายมีขนาดเล็กเหมือนอย่างเช่นในกล้องจุลทรรศน์แบบใช้แสง แสงที่ส่องสว่างวัตถุจะถูกปรับด้วยแผ่นช่องรับแสง ดังนั้นจึงมีการติดตั้งแผ่นช่องรับแสงระหว่างกระจกสะท้อนแสงกับฉาก
ภาพรวม

ค่าการปรับแผ่นช่องรับแสงมักแสดงโดยใช้ค่าเอฟ ถ้าค่าเอฟเพิ่มเป็น  {\sqrt {2}} เท่า (ประมาณ 1.4 เท่า) ปริมาณแสงที่ตกกระทบจะลดลงครึ่งหนึ่ง และถ้าค่าเอฟจะลดลงเหลือ  1/{\sqrt {2}} เท่า ปริมาณแสงที่ตกกระทบก็จะเพิ่มเป็นสองเท่า นอกจากนี้ การปรับแผ่นช่องรับแสงเพื่อเพิ่มปริมาณแสงที่ตกกระทบเป็นสองเท่า บางครั้งเรียกว่า "การเปิดออกหนึ่งขั้น" และการปรับรูรับแสงให้มีปริมาณแสงตกกระทบลดลงครึ่งหนึ่ง บางครั้งเรียกว่า "การบีบลงหนึ่งขั้น" หน่วยของรูรับแสงที่แสดงเป็นขั้นดังกล่าวนี้จะเรียกว่า ค่ารูรับแสง (aperture value)
ค่าเอฟ ที่ใช้ในกล้องจริง ๆ ได้แก่ F1, F1.4, F2, F2.8, F4, F5.6, F8, F11, F16, F22 เป็นต้น
การปรับแผ่นช่องรับแสงไม่เพียงเปลี่ยนค่าเปิดรับแสง แต่ยังเปลี่ยนช่วงความชัดด้วย ยิ่งรูรับแสงมีขนาดเล็ก (ค่าเอฟมาก) ช่วงความชัดก็จะยิ่งมากขึ้น (ขอบเขตที่อยู่ในโฟกัสก็จะยิ่งมากขึ้น) การปรับแผ่นช่องรับแสง ทำให้แสดงอารมณ์ต่าง ๆ ตามความเหมาะสม เช่น การถ่ายแบบโฟกัสชัดลึก และ การถ่ายภาพโบเก้
รูปแบบของแผ่นช่องรับแสง

ในอดีตมีการใช้รูปแบบต่างๆ กันไป แต่ในปัจจุบันนิยมใช้แค่แบบกลีบ ยกเว้นการใช้งานเฉพาะทาง
รูปแบบของแผ่นช่องรับแสง > แผ่นช่องรับแสงแบบวอเทอร์เฮาส์

เป็นรูปแบบที่เริ่มใช้โดยจอห์น วอเทอร์เฮาส์แห่งอังกฤษ ในปี 1857 หลังจากนั้นก็เลิกใช้ไปเนื่องจากความนิยมของแผ่นช่องรับแสงแบบกลีบ แต่ยังอาจถูกนำมาใช้งานเฉพาะบางอย่าง
รูปแบบของแผ่นช่องรับแสง > แผ่นช่องรับแสงแบบประตูน้ำ

เป็นรูปแบบที่ใช้แผ่นแบนที่มีรูเปิดขนาดเล็กใหญ่ต่างกันไปแล้วเลื่อนขึ้นลงที่หน้าเลนส์หรือระหว่างเลนส์ได้
รูปแบบของแผ่นช่องรับแสง > แผ่นช่องรับแสงแบบหมุน

ใช้วิธีการหมุนแผ่นจานที่มีรูขนาดใหญ่และขนาดเล็กด้านหน้าหรือระหว่างเลนส์ หากติดตั้งไว้ด้านหน้าเลนส์ ก็อาจใช้เป็นฝาปิดเลนส์ไปได้ด้วย
รูปแบบของแผ่นช่องรับแสง > แผ่นช่องรับแสงแบบกลีบ

แผ่นช่องรับแสงของเลนส์ถ่ายภาพที่ใช้ทั่วไปในปัจจุบันนี้มักใช้แผ่นช่องรับแสงแบบกลีบ ซึ่งประกอบด้วยแผ่นที่ทำเป็นกลีบซ้อนทับกัน อย่างในกรณีของแผ่นช่องรับแสงในภาพตัวอย่างนี้ แผ่น 7 กลีบซ้อนกันเป็นรูปห้าเหลี่ยม
การปรับแผ่นช่องรับแสง (ตัวเลข 22~2)
รูรับแสงที่หรี่แคบลงด้วยกลไกแผ่นช่องรับแสงแบบกลีบ 7 กลีบ
วิทยาลัยแพทยศาสตร์พระมงกุฎเกล้า

| --- | --- |
Phramongkutklao College of Medicine
พระมหาพิชัยมงกุฎพร้อมรัศมี   สัญลักษณ์ประจำวิทยาลัย ฯ
ชื่อย่อ: วพม. / PCM
คติพจน์: วิชายอด วินัยเยี่ยม เปี่ยมคุณธรรม
ประเภท: วิทยาลัยแพทยศาสตร์ สถาบันการศึกษาทางทหาร
สถาปนา: 16 มิถุนายน พ.ศ. 2518 (49 ปี)
สังกัดการศึกษา: กรมแพทย์ทหารบก
ผู้อำนวยการ: รศ.พล.ต.ดร.นพ.สุขไชย สาทถาพร
ที่ตั้ง: เลขที่ 317 ถนนราชวิถี แขวงทุ่งพญาไท เขตราชเทวี กรุงเทพมหานคร 10400
สถาบันสมทบของ: มหาวิทยาลัยมหิดล
สี: สีทางการ   น้ำเงิน (สีขาบ)  สีรอง   ม่วง (สีดอกอินทนิล)
เว็บไซต์: pcm.ac.th
วิทยาลัยแพทยศาสตร์พระมงกุฎเกล้า เป็นสถาบันผลิตแพทย์ทหารแห่งเดียวในประเทศไทย ก่อตั้งเป็นสถาบันแพทยศาสตร์ลำดับที่ 7 ของประเทศ จากกระแสพระบรมราโชวาทของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยดำเนินงานร่วมกับโรงพยาบาลพระมงกุฎเกล้า กรมแพทย์ทหารบก และดำรงสถานะสถาบันสมทบของมหาวิทยาลัยมหิดล
สัญลักษณ์ประจำวิทยาลัย

พระมหาพิชัยมงกุฎพร้อมรัศมี หมายถึง ราชอิสริยาภรณ์ ราชาธิปไตย อันเป็นเครื่องประดับพระเศียร พระมหากษัตริย์แห่งราชวงศ์จักรีสร้างในรัชสมัยรัชกาลที่ ๑ ซึ่งพระมหากษัตริย์ทรงสวมในพิธีพระบรมราชาภิเษก และพระราชพิธีสำคัญ
เลข ๖ ใน วงกลมหมายถึง รัชกาลที่ ๖ แห่งราชวงศ์จักรี ผู้ทรงสร้างพระราชวังพญาไท ซึ่งเป็นพื้นที่ตั้ง วิทยาลัยแพทยศาสตร์พระมงกุฎเกล้า ปัจจุบัน (บางส่วน)
รร ในวงกลมหมายถึง พระปรมาภิไธยย่อ รามรามาธิบดี ในพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว
พญานาค หมายถึง วิชาแพทย์ ที่พระวิศวามิตร์เล่าไว้ในบ่อเกิดรามเกียรติ์ว่า เทวดา และอสูร ต้องการเป็นอมตะ จึงทำพิธีกวนเกษียรสมุทร โดยใช้เขามนทรคีรีเป็นไม้กวน นำพญาวาสุกรีเป็นเชือก เป็นผลให้เกิดประถมแพทย์ ธันวันตะรี ผู้ชำนาญในอายุรเวท
ผู้อำนวยการวิทยาลัยแพทยศาสตร์พระมงกุฎเกล้า

วิทยาลัยแพทยศาสตร์พระมงกุฎเกล้ามีผู้อำนวยการมาแล้ว 25 คน ดังรายนามต่อไปนี้
| วิทยาลัยแพทยศาสตร์พระมงกุฎเกล้า> รายนามผู้อำนวยการ | วิทยาลัยแพทยศาสตร์พระมงกุฎเกล้า> วาระการดำรงตำแหน่ง |
| --- | --- |
1. พลตรี นายแพทย์ ยง วัชระคุปต์: พ.ศ. 2518-2520
2. พลตรี นายแพทย์ สอาด ประเสริฐสม: พ.ศ. 2520-2524
3. พลตรี นายแพทย์ สิงหา เสาวภาพ: พ.ศ. 2524-2527
4. พลตรี นายแพทย์ อมฤต ณ สงขลา: พ.ศ. 2527-2531
5. พลตรี นายแพทย์ ปัญญา อยู่ประเสริฐ: พ.ศ. 2531-2532
6. พลตรี นายแพทย์ ธรรมนูญ ยงใจยุทธ: พ.ศ. 2532-2535
7. พลตรี นายแพทย์ สุจินต์ อุบลวัตร: พ.ศ. 2535-2536
8. พลตรี นายแพทย์ ปรียพาส นิลอุบล: พ.ศ. 2536-2538
9. พลตรี นายแพทย์ จุลเทพ ธีระธาดา: พ.ศ. 2538-2540
10. พลตรี นายแพทย์ ประวิชช์ ตันประเสริฐ: พ.ศ. 2540-2541
11. พลตรี นายแพทย์ บุญเลิศ จันทราภาส: พ.ศ. 2541-2544
12. พลตรี นายแพทย์ อิสสระชัย จุลโมกข์: พ.ศ. 2544-2546
13. พลตรี นายแพทย์ สหชาติ พิพิธกุล: พ.ศ. 2546-2549
14. ศาสตราจารย์คลินิก พลตรี นายแพทย์ ภานุวิชญ์ พุ่มหิรัญ: พ.ศ. 2549-2550
15. พลตรี นายแพทย์ กิตติพล ภัคโชตานนท์: พ.ศ. 2550-2552
16. พลตรี นายแพทย์ กฤษฎา ดวงอุไร: พ.ศ. 2552-2553
17. พลตรี นายแพทย์ ดิตถ์ สิงหเสนี: พ.ศ. 2553-2555
18. รองศาสตราจารย์ พลตรี นายแพทย์ ชุมพล เปี่ยมสมบูรณ์: พ.ศ. 2555-2557
19. พลตรี นายแพทย์ สาโรช เขียวขจี: พ.ศ. 2557-2558
20. ผู้ช่วยศาสตราจารย์ พลตรี นายแพทย์ ชาญณรงค์ นาคสวัสดิ์: พ.ศ. 2558-2560
21. พลตรี นายแพทย์ นิมิตร สะโมทาน: พ.ศ. 2560-2562
22. พลตรี นายแพทย์ สุพัษชัย เมฆะสุวรรณดิษฐ์: พ.ศ. 2562-2563
23. พลตรี นายแพทย์ สุรศักดิ์ ถนัดศีลธรรม: พ.ศ. 2563-2565
24. พลตรี นายแพทย์ ธำรงโรจน์ เต็มอุดม: พ.ศ. 2565-2567
25. รองศาสตราจารย์ พลตรี ดร.นายแพทย์ สุขไชย สาทถาพร: พ.ศ. 2567-ปัจจุบัน
ผู้อำนวยการกองการศึกษา วิทยาลัยแพทยศาสตร์พระมงกุฎเกล้า

วิทยาลัยแพทยศาสตร์พระมงกุฎเกล้ามีผู้อำนวยการกองการศึกษา มาแล้ว 22 คน ดังรายนามต่อไปนี้
| วิทยาลัยแพทยศาสตร์พระมงกูฎเกล้า |
| --- | --- |
รายนามผู้อำนวยการกองการศึกษา: วาระการดำรงตำแหน่ง
1. พลตรี นายแพทย์ ปชา สิริวรสาร: พ.ศ. 2518-2520
2. พลตรี นายแพทย์ สฤษดิ์วงศ์ วงศ์ถ้วยทอง: พ.ศ. 2520-2524
3. พลตรี นายแพทย์ พิศาล เทพสิทธา: พ.ศ. 2524-2525
4. พลตรี นายแพทย์ ประเสริฐ สกุลเจริญ: พ.ศ. 2525-2527
5. พลตรี นายแพทย์ อโณทัย แย้มยิ้ม: พ.ศ. 2527-2530
6. พลตรี นายแพทย์ เชิดชัย เจียมไชยศรี: พ.ศ. 2530-2532
7. พลตรี นายแพทย์ ประสาท ประสงค์จรรยา: พ.ศ. 2532-2533
8. พลตรี นายแพทย์ ธำรงรัตน์ แก้วกาญจน์: พ.ศ. 2533-2534
9. พลตรี นายแพทย์ สุปรีชา โมกขะเวส: พ.ศ. 2534-2536
10. พลตรี นายแพทย์ ณรงค์ รอดวรรณะ: พ.ศ. 2536-2538
11. พลตรี นายแพทย์ ประวิชช์ ตันประเสริฐ: พ.ศ. 2538-2540
12. พลตรี นายแพทย์ ชูศักดิ์ สุวรรณศิริกุล: พ.ศ. 2540-2543
13. ศาสตราจารย์ พลตรีหญิง แพทย์หญิง ทิพย์ ศรีไพศาล: พ.ศ. 2543-2544
14. พลตรี นายแพทย์ สุทธชาติ พีชผล: พ.ศ. 2544-2547
15. พลตรี แพทย์หญิง จิตถนอม สุวรรณเตมีย์: พ.ศ. 2547-2550
16. พลตรี นายแพทย์ ธีรยุทธ ศศิประภา: พ.ศ. 2550-2552
17. รองศาสตราจารย์ พลตรีหญิง แพทย์หญิง ปรียาพันธ์ แสงอรุณ: พ.ศ. 2552-2556
18. รองศาสตราจารย์ พลตรี นายแพทย์ วิชัย ประยูรวิวัฒน์: พ.ศ. 2556-2558
19. รองศาสตราจารย์ พลตรีหญิง แพทย์หญิง ประไพพิมพ์ ธีรคุปต์: พ.ศ. 2558-2560
20. ผู้ช่วยศาสตราจารย์ พลตรีหญิง แพทย์หญิง จันทราภา ศรีสวัสดิ์: พ.ศ. 2560-2564
21. ศาสตราจารย์คลินิก พลตรี นายแพทย์ ดุสิต สถาวร: พ.ศ. 2564-2566
22. ศาสตราจารย์ พลตรี นายแพทย์ ประเจษฎ์ เรืองกาญจนเศรษฐ์: พ.ศ. 2566-ปัจจุบัน
รายนามนักเรียนเก่าที่มีชื่อเสียง

พลเอก สาโรช เขียวขจี (รุ่นที่ 2) อดีตผู้ทรงคุณวุฒิพิเศษกองทัพบก
พันเอก ภาคย์ โลหารชุน (รุ่นที่ 23) นายแพทย์ใหญ่ หน่วยบัญชาการสงครามพิเศษ
พันตรี สรวิชญ์ สุบุญ (รุ่นที่ 28) นักแสดงช่อง 3 เอชดี
ภาควิชา

ปัจจุบัน วิทยาลัยแพทยศาสตร์พระมงกุฎเกล้า ประกอบด้วยภาควิชา 22 ภาควิชา ได้แก่
| --- | --- |
 ชั้นปรีคลินิก ภาควิชากายวิภาคศาสตร์  ภาควิชาชีวเคมี  ภาควิชาสรีรวิทยา  ภาควิชาเภสัชวิทยา  ภาควิชาจุลชีววิทยา  ภาควิชาพยาธิวิทยา  ภาควิชาปรสิตวิทยา  ภาควิชาเวชศาสตร์ทหารและชุมชน:  ชั้นคลินิก ภาควิชาอายุรศาสตร์  ภาควิชาศัลยศาสตร์  ภาควิชากุมารเวชศาสตร์  ภาควิชาสูติศาสตร์-นรีเวชวิทยา  ภาควิชาศัลยศาสตร์ออร์โธปิดิกส์  ภาควิชาจิตเวชและประสาทวิทยา  ภาควิชาวิสัญญีวิทยา  ภาควิชารังสีวิทยา  ภาควิชาจักษุวิทยา  ภาควิชาโสต นาสิก ลาริงซ์วิทยา  ภาควิชาเวชศาสตร์ฉุกเฉิน  ภาควิชาเวชศาสตร์ฟื้นฟู  ภาควิชาเวชศาสตร์ครอบครัว  ภาควิชานิติเวชวิทยา
การรับบุคคลเข้าศึกษา

การรับบุคคลเข้าศึกษาในหลักสูตรแพทยศาสตรบัณฑิต ของวิทยาลัยแพทยศาสตร์พระมงกุฏเกล้า มีการรับสมัครผ่าน กลุ่มสถาบันแพทยศาสตร์แห่งประเทศไทย (กสพท) ในการคัดเลือกบุคคลเข้าศึกษาในสถาบันอุดมศึกษาในระบบกลาง (Thai University Central Admission System: TCAS) โดยรับในรอบที่ 3 การรับตรงร่วมกัน โดย ทปอ.
โดยได้แยกการรับระหว่างชาย กับหญิงดังนี้
ชาย 60 นาย (รวมถึงผู้ที่ต้องการรับทุนกองทัพบกจำนวน 20 นาย ซึ่งจะทำการคัดเลือกหลังจากจบการศึกษาชั้นปีที่ 1 จากมหาวิทยาลัยเกษตรศาสตร์แล้ว)
หญิง 40 คน
การศึกษา > การเรียนการสอนวิชาแพทย์

แบ่งออกเป็น 3 ระดับ ดังนี้
เมื่อสำเร็จการศึกษาจะได้ปริญญา แพทยศาสตรบัณฑิต (พ.บ.) ของมหาวิทยาลัยมหิดล
การศึกษา > การฝึกวิชาทหารและเวชศาสตร์ทหาร

มีการจัด "วิชาทหาร"และ "เวชศาสตร์ทหาร" ไว้ในหลักสูตรแพทยศาสตร์บัณฑิต ดังนี้
สิทธิที่จะได้รับขณะกำลังศึกษาและเมื่อจบการศึกษา

นักเรียนแพทย์ทหาร (นพท.) มีสภาพเป็นนักเรียนทหารของกองทัพบก มีศักดิ์และสิทธิ์เทียบเท่านักเรียนนายร้อย (นนร.) โรงเรียนนายร้อยพระจุลจอมเกล้า
นักเรียนแพทย์ทหารชายจะได้รับการขึ้นทะเบียนกองประจำการตามพระราชบัญญัติรับราชการทหาร ตั้งแต่ชั้นปีที่ 2 และนักเรียนแพทย์ทหารหญิงก็จะได้รับการบรรจุรับราชการตั้งแต่ชั้นปีที่ 2 หากได้รับบรรจุเข้าสังกัดกองทัพ
นักเรียนแพทย์ทหารได้รับการจัดสถานที่พัก เครื่องนอน เครื่องแต่งกาย เงินเดือน เบี้ยเลี้ยง อุปกรณ์การเรียน การรักษาพยาบาล และสิทธิอื่นๆ ตามที่ทางราชการกำหนด
นักเรียนแพทย์ทหารเข้าศึกษาโดยไม่ต้องเสียค่าลงทะเบียน และค่าหน่วยกิตใดๆ ทั้งสิ้นตั้งแต่ชั้นปีที่ 2 จนจบการศึกษา ทั้งนี้ตามที่ระเบียบวิทยาลัยแพทยศาสตร์พระมงกุฎเกล้ากำหนดไว้ในแต่ละปี
วิทยาลัยแพทยศาสตร์พระมงกุฎเกล้ามีทุนการศึกษาให้กับนักเรียนแพทย์ทหารที่มีผลการเรียนดี หรือที่มีปัญหาทางด้านการเงิน
เมื่อจบการศึกษาจะได้รับพระราชทานปริญญาแพทยศาสตรบัณฑิต จากมหาวิทยาลัยมหิดล ในกรณีสำเร็จการศึกษาและบรรจุเข้ารับราชการทหาร จะได้รับพระราชทานกระบี่พร้อมกับนักเรียนนายร้อยพระจุลจอมเกล้า (เฉพาะเพศชาย)
นักเรียนแพทย์ทหาร ทุนกองทัพบกจะได้รับพระราชทานยศเป็นนายทหารสัญญาบัตร (ร้อยตรี) และบรรจุเข้ารับราชการเป็นแพทย์ทหารในสังกัดกองทัพบก
นักเรียนแพทย์ทหาร ทุนสาธารณสุข หากไม่ได้รับบรรจุเป็นแพทย์ทหารเข้าสังกัดกองทัพ จะได้รับการบรรจุเข้ารับราชการเป็นแพทย์สังกัดกระทรวงสาธารณสุข เช่นเดียวกับแพทย์ที่จบจากสถาบันพลเรือนอื่น ๆ
ผู้ที่มีผลการเรียนดีตลอดหลักสูตร มีทุนกองทัพบกสนับสนุนให้ไปศึกษาต่อเพิ่มเติม ณ ต่างประเทศ